Na temelju članka 69. Zakona o visokom obrazovanju i znanstvenoj djelatnosti („Narodne novine“ br. 119/22), članka 129. Statuta Sveučilišta u Zagrebu od 21. ožujka 2023. godine te članka 9. Statuta Akademije likovnih umjetnosti Sveučilišta u Zagrebu, Akademijsko vijeće na svojoj \_\_ sjednici u akademskoj godini 2023/2024. održanoj \_\_\_\_\_\_ donosi slijedeći

**PRAVILNIK**

**O IZMJENAMA I DOPUNAMA**

**PRAVILNIKA O RAZREDBENOM POSTUPKU**

**za diplomski sveučilišni studij Slikarstvo, Kiparstvo, Grafika, Likovna kultura; smjer: nastavnički i diplomski sveučilišni studij Animirani film i novi mediji; smjerovi: Animirani film, Novi mediji**

**Članak 1.**

Mijenja se naziv Pravilnika o razredbenom postupku za diplomski sveučilišni studij Slikarstvo, Kiparstvo, Grafika, Likovna kultura; smjer: nastavnički i diplomski sveučilišni studij Animirani film i novi mediji; smjerovi: Animirani film, Novi mediji (dalje u tekstu: Pravilnik) te naziv sada glasi:

**Pravilnik o razredbenom postupku za sveučilišni diplomski studij**

**Slikarstvo, Kiparstvo, Grafika, Likovna kultura; smjer: nastavnički i sveučilišni diplomski studij Animirani film i novi mediji; smjerovi: Animirani film, Novi mediji**

**Članak 2.**

U čitavom tekstu Pravilnika riječi „*preddiplomski*“ zamjenjuju se riječju „**prijediplomski**“, složenica „*preddiplomski sveučilišni*“ zamjenjuje se složenicom: „**sveučilišni prijediplomski**“, a složenica „*diplomski sveučilišni*“ u **„sveučilišni diplomski“** u odgovarajućem rodu i padežu.

**Članak 3.**

U članku 4. stavak 1. mijenja se prva rečenica te sada glasi:

„Pravo prijave na natječaj za upis na diplomski studij i pravo pristupa razredbenom postupku ima pristupnik koji je završio sveučilišni prijediplomski studij.“

**Članak 4.**

U članku 4. stavak 3. mijenja se i glasi:

„Pristupnici popunjavaju prijavu, uz koju obvezatno prilažu:

- životopis,

- pismo motivacije (1-2 kartice)

- rodni list (ne stariji od 6 mjeseci),

- dokaz o državljanstvu,

- svjedodžbu (uvjerenje) ili diplomu završenog prethodnog studija - pristupnici koji su studij završili u inozemstvu prilažu i rješenje o priznavanju inozemne obrazovne kvalifikacije u svrhu nastavka obrazovanja

- pristupnici koji su studij završili u inozemstvu prilažu potvrdu o znanju hrvatskog jezika ili o upisanom tečaju iz hrvatskog jezika

- prosjek ocjena,

- prijepis ocjena (za pristupnike koji nisu studirali na Akademiji likovnih umjetnosti Sveučilišta u Zagrebu)

- dokaz o uplati troškova razredbenog postupka “.

**Članak 5.**

U članku 4. stavak 5. mijenja se i glasi:

„Pristupnici za **diplomski sveučilišni studij Grafika,** uz navedeno dužni su priložiti:

1. Portfolio s fotografskom dokumentacijom likovnih radova, a iznimno i prema potrebi i materijale na elektronskom mediju (USB memorija) ili poveznicu. Dokumentacija treba sadržavati i umjetnički stav, ne dulji od 1 kartice teksta.
2. Sinopsis diplomskog rada s opisom projekta koji pristupnik namjerava realizirati kao svoj diplomski rad. Sinopsis treba sadržavati prijedlog teme, opsega, tehnike, formata i prezentacije diplomskog rada. Sinopsis treba biti dulji od pola kartice i kraći od dvije kartice teksta.
3. Životopis treba sadržavati prilog o umjetničkoj djelatnosti pristupnika(izložbe, aktivnosti, nagrade i slično).
4. U pismu motivacijepristupnik treba obrazložiti razloge pohađanja diplomskog studija Grafika na Akademiji likovnih umjetnosti Sveučilišta u Zagrebu

Na svoj priloženoj dokumentaciji mora pisati ime i prezime pristupnika/pristupnice te studij na koji se prijavljuje.“

**Članak 6.**

U članku 4. stavak 7. mijenja se i glasi:

„Pristupnici za **diplomski sveučilišni studij Likovna kultura; smjer: nastavnički,** uz navedeno, dužni su priložiti:

- mapu likovnih radova (portfolio) s obrazloženjem u digitalnom obliku (pdf) - na elektronskom mediju (USB memorija)

- prezentacija u digitalnom obliku (ppt ) - na elektronskom mediju (USB memorija)

- pismo motivacije (1-2 kartice teksta) u pisanom obliku u kojem navodi/e za koji od glavnih

umjetničkih predmeta zainteresiran/a (pod 1. prvi izbor i pod 2. drugi izbor), te iznijeti razloge

interesa. U pismu motivacije potrebno je argumentirati odabir nastavničkog studija i ključna uporišta u dosadašnjem radu, te projekciju vlastitog rada na diplomskom studiju likovnog područja i nastavničkog usmjerenja.“

**Članak 7.**

U članku 4. stavak 8. mijenja se i glasi:

„Pristupnici/pristupnice za **sveučilišni diplomski studij Animirani film i novi mediji; smjerovi: Animirani film, Novi mediji** uz navedeno, dužni su priložiti:

 - mapu radova, animirane filmove, video i filmske radove, dokumentaciju instalacija,

performansa, happeninga, knjige umjetnika, tekstove, fotografije, itd (Prezentacija

medijskih radova na DVD-u ili CD-u)

 - u pismu motivacije navesti:

1. za koji od modula je pristupnik/pristupnica zainteresiran/zainteresirana (animirani film ili novi mediji) te obrazložiti razloge interesa

2. ključna uporišta u dosadašnjem vlastitom radu i projekcija vlastitog rada na diplomskom studiju ( i moguća teorijska uporišta).

 Pravo upisa u prvu godinu diplomskog sveučilišnog studija ima pristupnik koji je završio sveučilišni dodiplomski studij prema propisima koji su bili na snazi prije stupanja na snagu Zakona o znanstvenoj djelatnosti i visokom obrazovanju («Narodne novine» br. 123/03).“

**Članak 8.**

U članku 4. stavak 9. mijenja se i glasi:

„Za prijavu na razredbeni postupak za sve studijske programe radovi se prilažu u mapi tvrdih korica, adekvatnog formata, ukoliko se radi o originalnim radovima.“

**Članak 9.**

U članku 5. stavak 4. mijenja se i glasi:

„Pravo upisa na **diplomski sveučilišni studij Likovna kultura; smjer: nastavnički** imaju osobe koje su završile sveučilišni preddiplomski studij Likovna kultura na Akademiji likovnih umjetnosti Sveučilišta u Zagrebu ili istovjetan studij s neke druge akademije u Hrvatskoj (Umjetnička akademija Sveučilišta u Splitu - Likovna kultura i likovna umjetnost; Akademija primijenjenih umjetnosti Sveučilišta u Rijeci - Likovna pedagogija; Akademija za umjetnost i kulturu Sveučilišta J. J. Strossmayer u Osijeku - Likovna kultura).“

**Članak 10.**

U članku 6. mijenja se stavak 2. tako da glasi:

„Sastavni dio razredbenog postupka čine i odredbe javnoga natječaja koji raspisuje Senat Sveučilišta u Zagrebu za sukladno odredbama Statuta Sveučilišta za upis na sveučilišne studije.“

**Članak 11.**

U članku 7. stavak 3. mijenja se i glasi:

„Povjerenstvo na Nastavničkom odsjeku ALU sastavljeno je od 5 članova (četvero članova Odsjeka i jednog člana odsjeka Povijesti umjetnosti Filozofskog fakulteta, te dva zamjenska člana Nastavničkog odsjeka i jednog zamjenskog člana odsjeka Povijesti umjetnosti Filozofskog fakulteta.

Povjerenstvo na Odsjeku za animirani film i nove medije čine pet članova Odsjeka“

**Članak 12.**

Članak 12. mijenja se i glasi:

„Rezultati razredbenog ispita valjani su ako ih potpiše najmanje 3 (od 5) članova Povjerenstva Slikarskog, Kiparskog, Grafičkog Nastavničkog i Odsjeka za animirani film i nove medije Akademijsko vijeće prihvaća i potvrđuje rezultate razredbenog postupka i razredbenog ispita.“

**Članak 13.**

U POSEBNIM ODREDBAMA Pravilnika u dijelu GRAFIKA mijenja se članak 1. te sada glasi:

„Razredbeni ispit sastoji se od pregleda priloženog portfolija, životopisa sa prilogom o umjetničkoj djelatnosti, pisma motivacije, sinopsisa diplomskog rada i prosječne ocjene dosadašnjeg studija pristupnika.

Povjerenstvo će, prema potrebi, pozvati pristupnika na razgovor u svrhu prezentacije priloženih materijala.“

**Članak 14.**

U POSEBNIM ODREDBAMA Pravilnika u dijelu LIKOVNA KULTURA; SMJER: NASTAVNIČKI mijenjaju se odredbe članaka te sada glase:

**Članak 1.**

Razredbeni ispit sastoji se od :

- pregleda dokumentacije, uključujući pismo motivacije (u pisanom obliku, predano uz osnovnu

dokumentaciju i životopis)

- pregleda mape likovnih radova (portfolio) s obrazloženjem u digitalnom obliku (pdf, maksimalno 30 stranica), uz ppt prezentaciju sva tri glavna umjetnička predmeta (maksimalno trajanje 10 min,

preporučen broj slajdova 25) i razgovora, te ocjene dotadašnjeg studija. Kandidatima i

kandidatkinjama s Akademije likovnih umjetnosti u Zagrebu uzet će se u obzir likovni radovi

predstavljeni na završnoj izložbi.

**Članak 2.**

Kolegij Nastavničkog odsjeka predlaže, a Akademijsko vijeće bira članove Povjerenstva za razredbeni postupak.

Povjerenstvo na Nastavničkom odsjeku ALU sastavljeno je od četvero članova (4) Odsjeka i jednog (1) člana odsjeka Povijesti umjetnosti Filozofskog fakulteta te dva zamjenska člana Nastavničkog odsjeka i jednog zamjenskog člana odsjeka Povijesti umjetnosti Filozofskog fakulteta.

Članovi Povjerenstva provode dionice razredbenog postupka koje se odnose na pregled mape likovnih radova s obrazloženjem uz prezentaciju i razgovor, te bodovanja prosjeka ocjena.

Rezultati razredbenog postupka valjani su ako ih potpiše najmanje 3 od 5 članova Povjerenstva.

**Članak 3.**

Rezultati razredbenog postupka iskazuju se u bodovima.

Razredbeni prag iznosi 500 bodova od mogućih 1000 bodova, a predstavlja ukupni zbroj svih ispitnih elemenata.

Prema pojedinim dionicama razredbenog postupka članovi Povjerenstva Nastavničkog odsjeka boduju:

1. Prosjek ocjena..........................................300 bodova maksimum.

npr. prosjek 5,00 – 300 bodova;

4,50 - 250 bodova .......... 4,32-232 boda;

4,00 – 200 bodova;

3,00 – 100 bodova;

2,50 – bodova;

2,00 – bodova.

2. Mapa likovnih radova (portfolio) s obrazloženjem u digitalnom obliku (pdf), usmena i ppt prezentacija - 700 bodova maksimum.“

**Članak 15.**

Ovaj Pravilnik stupa na snagu osmoga dana od dana objave na oglasnoj ploči Akademije.

Akademijsko vijeće će utvrditi pročišćeni tekst Pravilnika.

|  |  |
| --- | --- |
|  | DEKANprof.art. Alen Novoselec |